***OBJEMI DREVO***

***Vsak dan pojdi v gozd in objemi eno drevo!*** Dovoli, da te energije gozda pomirijo, sprostijo in v tebi prebudijo dobro voljo. In ko stopaš po gozdnih tleh, se ozri okoli sebe in poglej, koliko dreves te obdaja. ***Sploh veš, da so drevesa naravni zdravilci?*** Izberi svoje drevo in ga objemi. Začuti njegovo deblo in ga močno stisni k sebi v objem.



Energija dreves je izjemno visoka vibracija zdravilne energije. Imajo to moč, da očistijo tudi tebe. Njihova moč je v tem, da te očistijo vseh negativnih energij, razstrupijo tvoje telo in spodbujajo zdravje v tvojem telesu, pomirjajo tvojo napetost v odnosih in v delu, sproščajo stres in tvoj nadzor nad življenjem. Povežejo te s tvojo čistostjo in dobroto tvoje duše. ***V tebi prebujajo izraz najlepšega in najbolj čistega.***